โฆษก ศบค.ยืนยัน หากประชาชนมีอาการและประวัติเสี่ยง สามารถตรวจโควิด-19 ได้ฟรี ขณะที่การแจกของ ต้องจัดระบบให้ดีเน้นความปลอดภัยเป็นหลัก
โฆษก ศบค.ยืนยัน หากประชาชนมีอาการและประวัติเสี่ยง สามารถตรวจโควิด-19 ได้ฟรี ขณะที่การแจกของ ต้องจัดระบบให้ดีเน้นความปลอดภัยเป็นหลักนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ชี้แจงว่าเกณฑ์การตรวจโรคโควิด-19 ฟรี ในขณะนี้ คือ มีไข้ ร่วมกับอาการไอ เจ็บคอ มีน้ำมูก เหนื่อยหอบ หรืออาการปอดอักเสบ และมีประวัติเดินทางมาจากพื้นที่เสี่ยง มีอาชีพเสี่ยง ไปสถานที่ที่ชุมชนที่มีการรวมตัว และสัมผัสใกล้ชิดผู้ป่วย ซึ่งปรับหลักเกณฑ์เพื่อให้ประชาชนเข้าถึงการตรวจได้มากขึ้นตามสิทธิการรักษาสำหรับกรณีการแจกอาหารและสิ่งของ โฆษก ศบค.ระบุว่า เป็นเรื่องดีๆ ที่เกิดขึ้นในประเทศ แต่ต้องป้องกันไม่ให้เกิดความแออัด พร้อมยกตัวอย่างระบบการจัดการที่ดีของวัดระฆังโฆสิตารามวรมหาวิหาร ที่มีการตรวจสอบ เช็คจำนวนและความต้องการของชุมชน จัดแบ่งจุดและเวลารับสิ่งของ เพื่อลดความแออัด ขณะที่ กทม. ได้จัดระบบบงทะเบียนออนไลน์ ผ่านเว็บไซต์ bkkhelp.bangkok.go.th เพื่อให้ผู้บริจาคสามารถเลือกพื้นที่และเวลา แล้วจะมีเจ้าหน้าที่ประสานงาน ช่วยจัดพื้นที่และอำนายความสะดวก ส่วนต่างจังหวัด ให้ประสานเจ้าหน้าที่ในพื้นที่โฆษก ศบค.ฝากประชาชนถึงคำว่า New Norm หรือชีวิตในวิถีใหม่ เนื่องจากไวรัสโคโรนา 2019 นี้ จะมาเปลี่ยนแปลงชีวิตและวิถีชีวิตของทุกคนไปอีกนาน ดังนั้นจึงต้องเรียนรู้ ปรับตัวและป้องกัน ทั้งตัวเองและครอบครัว เพื่อความปลอดภัย